Laugardaginn 28. september sl. fór hópur félaga og gesta í skoðunarferð um Bláa lónið . Lagt var af stað með rútu frá Hótel - og matvælaskólanum við Digranesveg kl. 13.00 . Á móti hópnum tók starfsfólk Bláa lónsins undir leiðsögn Atla Sigurðar Kristinssonar , markaðsstjóra fyrirtækisins , og leiddu þau hópinn í skoðunarferð um hótelið og fyrirtækið og kynntu rekstur þess en Bláa lónið hefur hlotið fjölmargar viðurkenningar frá íslenskum og erlendum aðilum . Veglegar veitingar voru í boði í umsjón yfirmatreiðslumeistara fyrirtækisins . Á leið í Bláa lónið , og heim á ný , upplýsti Magnús Sædal okkur um staðhætti á Reykjanesskaga , Grindavík og Vatnsleysuströnd af mikilli lyst og kunnáttu á staðhætti . Hér eru nokkrar myndir teknar í ferðinni .